《城市山林为孙子华赋》
明代·陶宗仪

我家住近古城阴，随分生涯岂用心。佳菊移栽秋粲粲，修篁罗用昼森森。

沟池环匝泉源活，门巷幽閒径术深。祗为长年耽野趣，旁人都道是山林。

作者简介：（1316—?）元末明初浙江黄岩人，字九成，号南村。元末应试不中。于学问无所不窥。元末避兵，侨寓松江之南村，因以自号。累辞辟举，入明，有司聘为教官。永乐初卒，年八十余。辑有《说郛》、《书史会要》，著《南村诗集》、《辍耕录》。